钦定古今图书集成/明伦汇编/闺媛典/第018卷 > 合欢带 前人
## 钦定古今图书集成/明伦汇编/闺媛典/第018卷 > 合欢带 前人

楼台高下玲珑。斗芳树、绿阴浓。芍药孤栖香艳晚，见
樱桃、万颗初红。巢喧乳燕，珠帘缕曳，满户香风。罩纱
帏，象床屏枕，昼眠才似朦胧。起来无语更兼慵。念
分明、往事成空。被伱厌厌牵系我，怪纤腰、绣带宽松。
春来早是，分飞两处，长恨西东。到如今，扇移明月，簟
铺寒浪与谁同。